2. behandling af budgettet 2015-2018 
Sagsfremstilling 
4.      2. behandling af budgettet 2015-2018  
                                                                                                                        Åbent 
Sagsnr.: 326-2014-112876     J.nr.: 00.30.10            Erna Jeppesen.: 326-2014-292461 
  
[adresse] 
Kommunalbestyrelsen foretog den 17. september 2014 (sag nr. 5) 1. behandling af budgettet for 2015-2018. 
Forslaget blev her oversendt til 2. behandling.  
  
Der er den 22. september 2014 indgået budgetaftale mellem Socialdemokraterne, Det Radikale Venstre, 
Socialistisk Folkeparti, Dansk Folkeparti og Venstre. Budgetaftalen indebærer en række ændringsforslag til det 
forslag, som blev fremsendt ved 1. behandlingen (bilag 1). 
  
Desuden har Enhedslisten fremsendt et budgetforslag, der indebærer en række ændringsforslag (bilag 2 og 3). 
  
Endelig er der fremkommet et antal ændringsforslag fra administrationen af mere teknisk karakter (bilag 4).  
  
Administrationen foreslår, at der i lighed med tidligere år afsættes en pulje til imødegåelse af sanktioner. Puljen 
foreslås til 20 mio. kr.  
  
Kommunalbestyrelsen skal ved budgetvedtagelsen træffe beslutning om bevillingsniveauet i budget 2015. Det 
foreslås, at bevillingsniveauet fortsat er på udvalgsniveau. Det indebærer, at der på driftsområdet vil være i alt 6 
nettobevillinger. På anlægsområdet foreslås bevillingsniveauet at være én bevilling pr. projekt/pulje. Anlægsbevilling 
gives først, når et projekt igangsættes.  
  
Der er i forslaget til 1. behandling forudsat, at det statsgaranterede udskrivningsgrundlag lægges til grund for 
budgettering af skatter og udligning. Kommunalbestyrelsen skal ved 2. behandlingen træffe endelig beslutning 
herom.  
  
BEHANDLING 
Direktion, Økonomiudvalg, Kommunalbestyrelse. 
  
INDSTILLING 
Økonomi- og personaledirektøren indstiller, 
- at ændringsforslagene oversendes til 2. behandling, 
- at bevillingsniveauet i 2015 bliver som anført i sagsfremstillingen, 
- at det statsgaranterede udskrivningsgrundlag lægges til grund for budget 2015, 
- at der afsættes en pulje på 20 mio. kr. til imødegåelse af sanktioner. 
  
ØKONOMISKE KONSEKVENSER 
Afhænger af konkrete beslutninger. 
  
Direktionens møde den 30. september 2014: 
Direktionen vedtog at anbefale økonomi- og personaledirektørens indstilling. 
Økonomiudvalgets møde den 1. oktober 2014: 
Økonomiudvalget vedtog at anbefale Direktionens indstilling med flg. bemærkninger: 
  
Økonomiudvalget var enige om at tilføje 2 hensigtserklæringer til budgetaftalen: 
  
H28: 
Til planseminaret i 2015 fremlægges en redegørelse over kommunens forebyggende indsats for ikke misbrugende 
børn og unge fra misbrugsramte hjem. Redegørelsen skal indeholde dels information om den forebyggende indsats, 
og dels en information om problemets omfang. 
  
H29: 
Det skal undersøges om kommunen med fordel kunne afvikle hele eller dele af tidsregistreringen i hjemmeplejen. 
Emnet tages op på planseminaret 2015. 
  
Enhedslisten, Ø, trak herefter sit ændringsforslag. 
  
Forud for mødet forelå endvidere nye opgørelser vedr. antal af elever i statslige og private skoler samt på 
efterskoler. Ændringen medfører merudgifter på 431.000 kr. 
  
Budgetaftalen 2015-2018 samt det administrative ændringsforslag vil blive korrigeret i overensstemmelse med 
ovennævnte forud for 2. behandling i Kommunalbestyrelsen. 
  
Bilag 
  
  
  
  
  
Kommunalbestyrelsens møde den 8. oktober 2014: 
Kommunalbestyrelsen vedtog at godkende budget for 2015. 
  
I det omfang de foretagne budgetreduktioner senere resulterer i personaleændringer, vil den praktiske 
gennemførelse heraf (samt øvrige forslag med konsekvenser for personalenormeringer) blive drøftet i de 
respektive MED-udvalg inden iværksættelsen. Det forudsættes tillige, at evt. forhandlingsforpligtelser over for 
de berørte faglige organisationer vil blive overholdt inden iværksættelse. 
  
På baggrund af Kommunalbestyrelsens beslutning bliver: 
Skatteprocenten: 25,0 
Grundskyldspromille på produktionsjord: 7,2 
Grundskyldspromille på øvrig jord: 34,0 
[adresse] for forretningsejendomme: 5,0 
Dækningsafgiftspromille af grundværdi, stat: 15,0 
Britt Thomsen af grundværdi, stat og kommune: 15,0 
[adresse] af forskelsværdi, kommune: 5,0 
  
Budgetaftale 2015-2018 (revideret 1. oktober 2014) 
326-2014-292476 
Administrationens forslag til korrektioner til administrativt 
budgetforslag (revideret 1. oktober 2014) 
326-2014-291814 
